આવા મહાન વિભૂતિ પુરુષ પ.પૂ. ૧૦૮ શ્રી ભાવિઆચાર્ય શ્રી નૃગેન્દ્રપ્રસાદજી મહારાજશ્રીને ત્યાં સં. ૨૦૬૮ પોષ વદ – ૧૧ (તા. ૧૯-૧-૨૦૧૨) ના દિવસે પ.પૂ. બાળલાલજી શ્રી યજ્ઞેન્દ્રપ્રસાદજી મહારાજનો જન્મ થયો છે. જેઓશ્રી પણ ‘પુત્રના લક્ષણ પારણેથી જ જણાય’ તેમ પ્રાગટ્યદિનના શુભ સંયોગો તેમજ કેટલીક અંગત વિશેષ લાક્ષણિકતાઓથી સ્વયં ભગવાન શ્રીહરિએ પ.પૂ. લાલજી મહારાજશ્રીની માફક તેઓને પણ ‘સમસ્ત સત્સંગના આત્યંતિક શ્રેય માટે જ મોકલેલા; મહાન તારણહાર બની રહેશે’ એવી સમસ્ત સમાજ શુભ ભાવિ દર્શન સહિત લાગણી અનુભવે છે. તેમજ પ.પૂ. લાલજી મહારાજશ્રીના અનુજબંધુ શ્રી પુષ્પેન્દ્રપ્રસાદજી મહારાજને ઘેર પણ સં. ૨૦૬૮ મહા સુદ – ૬ (તા. ૨૯-૧-૨ઇ૧૨) ના દિને પુત્રરત્ન ‘શ્રી દિગ્વિજ્યેન્દ્રપ્રસાદજી’નો જન્મ થયો છે. જેઓ બંને બાળલાલજીશ્રીઓ મળી સત્સંગની ખૂબ સેવા કરે તેવી ભગવાન શ્રી સ્વામિનારાયણ પાસે પ્રાર્થના કરીએ.